b'\n_START_ARTICLE_\nKrnjaja\n_START_SECTION_\nPovijest\n_START_PARAGRAPH_\nNaselje se spominje jo\xc5\xa1 1601. godine. 1768. godine u Krnjaju doseljavaju se Nijemci. Stephanus Katona 1800. godine zabilje\xc5\xbeio je da je Krnjaja Illyriorum colonia._NEWLINE_Prije Drugoga svjetskoga rata Krnjaja je bilo zanatski razvijeno selo sa preko 200 radionica._NEWLINE_Krnjaja je bila jednim od mjesta somborskoga kraja gdje je Radi\xc4\x87ev HSS imao svoje prista\xc5\xa1e._NEWLINE_Dana\xc5\xa1nje slu\xc5\xbebeno ime je dobilo 1949. godine po narodnom heroju Jugoslavije Milo\xc5\xa1u Kljaji\xc4\x87u, ro\xc4\x91enom na Kordunu, koji je poginuo 1943. godine na Petrovoj gori._NEWLINE_Pred zavr\xc5\xa1etak rata naselje su napustili Nijemci, koji su do tada \xc4\x8dinili ve\xc4\x87insko stanovni\xc5\xa1tva. Krajem 1945. godine pristi\xc5\xbeu prvi naseljenici iz Like, Gorskoga kotara, \xc5\xbdumberka i Korduna. Naseljeno je ukupno 999 obitelji s 5.400 \xc4\x8dlanova.'